Na temelju članka 6. Zakona o zakupu i kupoprodaji poslovnog prostora (“Narodne novine” br. 125/11.), članka 5. Pravilnika o zakupu poslovnog prostora ("Službene glasnik Općine Popovac" br. 2/98. i 3/99) i članka 46. Statuta Općine Popovac («Službeni glasnik Općine Popovac» broj 01/18.), Općinski načelnik Općine Popovac dana 15. studenoga 2018.g., raspisuje

**JAVNI NATJE**Č**AJ**

**za zakup poslovnog prostora**

Predmet ovog natječaja je zakup poslovnog prostora u vlasništvu Općine Popovac, u Branjini, D.Kokanovića 10A , koji se sastoji od:

* prostora površine 36,54 m2,

Poslovni prostor je namijenjen za obavljanje zanatske ili obrtne djelatnosti.

Početna mjesečna zakupnina iznosi 315,00 kuna.

Poslovni prostor se daje u zakup na određeno vrijeme u trajanju od 5 (pet) godina.

Na javnom natječaju ne može sudjelovati fizička ili pravna osoba te zakonski zastupnik, odnosno ovlaštena osoba za zastupanje pravne osobe, za koje je na dan otvaranja ponuda evidentirana dospjela nepodmirena obveza prema proračunu Općine, zaključno s mjesecom koji prethodi mjesecu podnošenja prijave na javni natječaj, osim ako je natjecatelju odobrena odgoda plaćanja navedenih obveza, pod uvjetom da se pridržava rokova plaćanja, kao ni pravna ili fizička osoba koja je u sudskom postupku s Općinom po osnovi korištenja poslovnog prostora.

Ugovor o zakupu sklapa se kao ovršna isprava sukladno Zakonu o zakupu i kupoprodaji poslovnog prostora i ovjerava se kod javnog bilježnika na trošak zakupnika.

Najpovoljniji ponuditelj dužan je najkasnije u roku od 15 dana od dana javnog otvaranje ponuda sklopiti ugovor o zakupu poslovnog prostora, te najkasnije u roku od 15 dana od sklapanja ugovora o zakupu poslovnog prostora, preuzeti poslovni prostor.

Poslovni prostor može se razgledati uz prethodnu najavu telefonom na broj 031/728-126 za vrijeme trajanja natječaja.

Odabrani ponuditelj uzima poslovni prostor u zakup u viđenom stanju te se odriče prava na naknadu za uložena sredstva s osnove izvođenja bilo kakvih radova u poslovnom prostoru.

Prvenstveno pravo na sklapanje ugovora o zakupu poslovnog prostora temeljem Zakona o pravima hrvatskih branitelja iz Domovinskog rata i članova njihovih obitelji, ukoliko ispunjavaju uvjete iz natječaja iz navedenog Zakona, te ukoliko prihvate najviši ponuđeni iznos zakupnine.

U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Jedinstvenom upravnom odjelu Općine Popovac.

Ponuda za sudjelovanje u natječaju mora sadržavati:

.Zahtjev u kojem mora biti navedeno ime i prezime ponuditelja i njegovo prebivalište (za fizičku osobu), odnosno tvrtka i sjedište, te zakonski zastupnik (za pravnu osobu), OIB, djelatnost koja će se obavljati u poslovnom.

Preslika osobne iskaznice ako je ponuditelj fizička osoba.

Dokaz u izvorniku ili ovjerenoj preslici koji ne smije biti stariji od 30 dana do dana podnošenja ponude, iz kojeg mora biti vidljivo da je ponuditelj registriran za obavljanje djelatnosti za koju podnosi ponudu, odnosno da udovoljava uvjetima za obavljanje djelatnosti za koju podnosi ponudu;

Izvornik ili ovjerenu presliku obrtnice ili izvadak iz obrtnog registra koji ne smije biti stariji od 30 dana do dana podnošenja ponude, iz koje mora biti vidljivo da je ponuditelj registriran za obavljanje djelatnosti za koju podnosi ponudu, ako je ponuditelj fizička osoba – obrtnik.

Izvornik ili ovjerenu presliku rješenja o upisu u strukovni registar ili drugu odgovarajuću potvrdu koja ne smije biti starija od 30 dana do dana podnošenja ponude, iz koje mora biti vidljivo da ponuditelj udovoljava uvjetima za obavljanje djelatnosti za koju podnosi ponudu, ako je ponuditelj fizička osoba koja nije obrtnik.

Izvornik ili ovjerenu presliku rješenja trgovačkog suda o upisu u sudski registar ili izvadak iz sudskog registra koji ne smije biti stariji od 30 dana do dana podnošenja ponude, iz kojeg mora biti vidljivo da je ponuditelj - pravna osoba registrirana za obavljanje djelatnosti za koju podnosi ponudu te ime i prezime zakonskog zastupnika pravne osobe.

Potvrdu porezne uprave o stanju duga, koja ne smije biti starija od 15 (petnaest) dana do dana prijave na javni natječaj, iz koje mora biti vidljivo da natjecatelj nema dugovanja po osnovi javnih davanja odnosno da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje.

Potvrdu o nepostojanju duga prema Općini Popovac, koja ne smije biti starija od 8 (osam) dana do dana prijave na javni natječaj.

Rok za podnošenje pisanih ponuda je do 21.11. 2018 . godine.

Pismene ponude za zakup poslovnog prostora s dokumentacijom dostavljaju se osobno ili preporučeno na adresu:

**OPĆINA POPOVAC**

**31303 Popovac, Vladimira Nazora 32,**

**s naznakom “Zakup poslovnog** **prostora -ne otvaraj** ”

O rezultatima natječaja ponuditelji će biti obaviješteni u roku od 10 (deset) dana od isteka roka za dostavu ponuda.

Nepotpune i nepravovremeno pristigle ponude neće se razmatrati.

Općina Popovac zadržava pravo poništenja natječaja djelomično ili u cijelosti bez posebnog obrazloženja. Nepravodobne i nepotpune ponude neće se razmatrati.

Načelnik Općine Popovac